b'\n_START_ARTICLE_\nPaquita Rico\n_START_SECTION_\nBiografia\n_START_PARAGRAPH_\nNascuda al barri de Triana, a Sevilla, el 13 d\'octubre de 1929, va comen\xc3\xa7ar la seva carrera arran de la participaci\xc3\xb3 en un concurs radiof\xc3\xb2nic, despr\xc3\xa9s del qual va poder participar, a molt primerenca edat, en el ballet espanyol de Montemar, on va treballar al costat d\'artistes de la categoria de Carmen Sevilla. M\xc3\xa9s tard treballa tamb\xc3\xa9 en la companyia del Pepe Pinto, fins que li sorgeix l\'ocasi\xc3\xb3 de fer el salt al cinema. El seu debut a la pantalla gran t\xc3\xa9 lloc l\'any 1948, i li ve de la m\xc3\xa0 del director Flori\xc3\xa1n Rey, que li d\xc3\xb3na un paper en la seva pel\xc2\xb7l\xc3\xadcula "Brindis a Manolete", a la qual li segueix, en el mateix any, "Ol\xc3\xa9 torero\xc2\xa0!" i, a l\'any seg\xc3\xbcent,"Rumbo".A partir de llavors, Paquita participa en un gran nombre de pel\xc2\xb7l\xc3\xadcules, la major part d\'elles de g\xc3\xa8nere folkl\xc3\xb2ric, amb t\xc3\xadtols com "Mar\xc3\xada Morena", "Luna de sangre", "La moza del c\xc3\xa1ntaro", "Suspiros de Triana" o "Dos novias para un torero", entre altres._NEWLINE_Per\xc3\xb2 \xc3\xa9s l\'any 1958 quan es pot dir que Paquita Rico aconsegueix la seva \xc3\xa8poca de m\xc3\xa0xim \xc3\xa8xit, en protagonitzar la pel\xc2\xb7l\xc3\xadcula "\xc2\xbfD\xc3\xb3nde vas, Alfonso XII?", dirigida per \'argent\xc3\xad Luis C\xc3\xa9sar Amadori, en la qual encarna el personatge de  Mar\xc3\xada de las Mercedes de Orleans y Borb\xc3\xb3n, esposa del rei Alfons XII .Posteriorment a aquest gran \xc3\xa8xit, interv\xc3\xa9 en altres  pel\xc2\xb7l\xc3\xadcules com "Tierra brutal","El balc\xc3\xb3n de la luna", "Historia de una noche", "El taxi de los conflictos" o "Canciones de nuestra vida". No obstant aix\xc3\xb2, l\'actriu va espaiant cada vegada m\xc3\xa9s les seves pel\xc2\xb7l\xc3\xadcules fins que es produeix la seva retirada definitiva. La seva neboda era Soledad Miranda, tamb\xc3\xa9 actriu i morta l\'any 1970 amb 27 anys .'